การปฏิบัติตามหลักการกำกับดูแลกิจการที่ดี

นโยบายเกี่ยวกับการกำกับดูแลกิจการ (หลักการข้อที่ 1)

คณะกรรมการบริษัทให้ความสำคัญของการกำกับดูแลกิจการที่ดี
ระบบการควบคุมภายในและการตรวจสอบภายใน
เพื่อสนับสนุนให้มีการดำเนินการอย่างมีประสิทธิภาพและเกิดประสิทธิผล
ตลอดจนมีการสอบทานเพื่อให้การดำเนินงานเป็นไปตามข้อกฎหมายเพื่อให้เป็นไปตามมาตรฐานที่เป็นสากลและสอดคล้องกับนโยบายของตลาดหลักทรัพย์แห่งประเทศไทย
คณะกรรมการยึดมั่นในการปฏิบัติตามหลักของกระบวนการกำกับดูแลกิจการที่ดี
มีการสื่อสารไปยังพนักงานทุกระดับโดยกำหนดเป็นภารกิจ วิสัยทัศน์
และจรรยาบรรณในการดำเนินธุรกิจ
ตลอดจนจรรยาบรรณของพนักงานเพื่อที่จะสะท้อนให้เห็นถึงแนวทางที่ใช้ปฏิบัติภายในของบริษัท
ซึ่งจะทำให้มั่นใจได้ว่าบริษัทได้ดำเนินการตามแนวทางของบรรษัทภิบาลที่ดี
โดยคณะกรรมการบริษัทมีความตระหนักในหน้าที่ความรับผิดชอบในการดำเนินงานเพื่อประโยชน์สูงสุดของบริษัท
มีการเปิดเผยข้อมูลและความโปร่งใสในการดำนินงาน การตัดสินใจ
และการปฏิบัติต่อผู้มีส่วนได้เสียอย่างเป็นธรรม
ยึดมั่นในการดำเนินธุรกิจอย่างมีความรับผิดชอบต่อสังคม ผูกมิตรไมตรีกับชุมชนรอบข้าง
มีส่วนร่วมทางสังคม เพื่อรักษา- สิ่งแวดล้อมและการพัฒนาชุมชน
คณะกรรมการมีความเชื่อมั่นว่ากระบวนการกำกับดูแลกิจการที่ดีจะช่วยส่งเสริมผลการดำเนินงานให้บรรลุเป้าหมายและส่งผลให้เกิดการเพิ่มมูลค่าสูงสุดให้แก่ผู้ถือหุ้น
บริษัทมุ่งหวังให้กรรมการและพนักงานทุกคนปฏิบัติหน้าที่ของตนเพื่อให้
เกิดความพึงพอใจสูงสุดของลูกค้า มีความเชื่อมั่นในการทำงานร่วมกัน
โดยยึดมั่นในหลักการระเบียบวินัยการปฏิบัติที่ดีและพร้อมตอบสนองในทุกสถานการณ์

สิทธิและการประชุมผู้ถือหุ้น (หลักการข้อที่ 2 และ 4)

บริษัทฯ ได้ให้ความสำคัญและเคารพต่อสิทธิของผู้ถือหุ้น
โดยปฏิบัติต่อผู้ถือหุ้นทุกรายการอย่างเท่าเทียมกัน และเป็นไปตามหลักเกณฑ์กฎหมายกำหนด
ได้อำนวยความสะดวกโดยจัดกระบวนการประชุมผู้ถือหุ้น ให้มีวิธีการที่สะดวก รวดเร็ว ไม่ยุ่งยาก
และประหยัด

ในปี 2549 บริษัทฯ ได้กำหนดนัดประชุมสามัญผู้ถือหุ้น ครั้งที่ 1/2549 ในวันที่ 20 เมษายน 2549
และประชุมวิสามัญผู้ถือหุ้นครั้งที่ 1/2549 เมื่อวันที่ 8 กันยายน 2549 โดยมอบให้บริษัท
ศูนย์รับฝากหลักทรัพย์ (ประเทศไทย) จำกัด
ในฐานะนายทะเบียนหุ้นของบริษัทเป็นผู้จัดส่งหนังสือเชิญประชุมให้แก่ผู้ถือหุ้นล่วงหน้าก่อนวันประชุม
10 วัน และยังได้ประกาศลงในหนังสือพิมพ์รายวันภาษาไทย เรื่องคำบอกกล่าวเรียกประชุมสามัญ-
ผู้ถือหุ้นติดต่อกันไม่น้อยกว่า 3 วัน และก่อนวันประชุมไม่น้อยกว่า 3 วัน
ในวันประชุมบริษัทเปิดให้ผู้ถือหุ้น ลงทะเบียนเข้าร่วมประชุมได้ล่วงหน้า ก่อนเวลาประชุมไม่น้อยกว่า
1 ชั่วโมง และเพื่อความสะดวกรวดเร็วในการลงทะเบียนเข้าร่วมประชุม
ได้แจ้งให้ผู้ถือหุ้นทราบถึงเอกสารที่ต้องแสดงก่อนเข้าร่วมประชุม โดยแจ้งแนบ
ไปกับหนังสือมอบฉันทะที่ส่งไปพร้อมกับหนังสือเชิญประชุมผู้ถือหุ้น
ส่วนรายชื่อผู้ถือหุ้นและจำนวนหุ้นที่ถืออยู่ ณ วันปิดทะเบียนพักการโอนหุ้น
ซึ่งมีสิทธิเข้าร่วมประชุมสามารถตรวจสอบและรวบรวมได้อย่างครบถ้วนถูกต้อง

ในหนังสือเชิญประชุมจะกำหนดระเบียบวาระการประชุมไว้ครบทุกเรื่องตามที่กฎหมายกำหนด
ซึ่งจะมีทั้งเรื่องนำเสนอที่ประชุมผู้ถือหุ้นเพื่อรับทราบ และเพื่อพิจารณาลงมติ
โดยมีความเห็นของคณะกรรมการบริษัท
พร้อมด้วยข้อมูลประกอบการพิจารณาในแต่ละวาระอยู่ในเอกสารแนบครบทุกวาระ
ส่งให้ผู้ถือหุ้นพร้อมหนังสือเชิญประชุม

ผู้ถือหุ้นทุกรายมีสิทธิเข้าร่วมประชุมและออกเสียงลงคะแนนในการประชุมผู้ถือหุ้น
หรือจะมอบฉันทะให้บุคคลซึ่งบรรลุนิติภาวะแล้วบุคคลใดบุคคลหนึ่ง
ตามที่ผู้ถือหุ้นเห็นสมควรเข้าร่วมประชุมและออกเสียงลงคะแนนแทนก็ได้
และบริษัทได้เพิ่มทางเลือกให้แก่ผู้ถือหุ้นโดยเสนอชื่อประธานกรรมการ
ซึ่งเป็นประธานกรรมการตรวจสอบหรือกรรมการอิสระท่านอื่นๆ
หรือประธานกรรมการบริหารของบริษัทให้ผู้ถือหุ้นได้พิจารณาเลือกเป็นผู้รับมอบฉันทะเข้าร่วมประชุมและออกเสียงลงคะแนนตามความประสงค์ของผู้ถือหุ้นได้ด้วย

ในการประชุมสามัญผู้ถือหุ้นประธานกรรมการซึ่งเป็นกรรมการอิสระและประธานคณะกรรมการตรวจสอบด้วย
ได้ทำหน้าที่ประธานในที่ประชุมและมีคณะกรรมการเข้าร่วมประชุม
ซึ่งรวมถึงคณะกรรมการบริหารและ คณะกรรมการตรวจสอบ
โดยประธานในที่ประชุมได้เปิดโอกาสให้ผู้ถือหุ้นสอบถามผลการดำเนินงานและแสดงความคิดเห็นและข้อเสนอแนะต่างๆ
ได้อย่างเท่าเทียมกัน มีการบันทึกรายงานการประชุมไว้และจัดส่งให้แก่หน่วยงานต่างๆ
ตลอดจนหน่วยงานราชการภายในกำหนดเวลาและนำเสนอต่อผู้ถือหุ้นเพื่อรับรองในการประชุมผู้ถือหุ้นครั้งต่อไป

สิทธิของผู้มีส่วนได้เสีย (หลักการข้อที่ 3)

บริษัทได้ให้ความสำคัญต่อสิทธิของผู้มีส่วนได้เสียทุกกลุ่มดังนี้.-

ผู้ถือหุ้น : ผู้บริหารมีความมุ่งมั่นที่จะดำเนินธุรกิจเพื่อสร้างความพึงพอใจสุงสุดให้แก่ผู้ถือหุ้น โดย

1.  ปฏิบัติหน้าที่ด้วยความซื่อสัตย์สุจริต ตลอดจนตัดสินใจดำเนินการใดๆ ด้วยความบริสุทธิ์ใจ
    และเป็นธรรมต่อผู้ถือหุ้นทั้งรายใหญ่และรายย่อย เพื่อประโยชน์สูงสุดของผู้ถือหุ้นโดยรวม

2.  บริหารองค์กรด้วยความระมัดระวังและความรอบคอบ เพื่อป้องกันความเสียหายต่อ
    ผู้ถือหุ้นโดยคำนึงถึงสภาวะความเสี่ยงทั้งในปัจจุบันและอนาคต

3.  ปฏิบัติหน้าที่โดยการประยุกต์ความรู้และทักษะการบริหารจัดการอย่างสุดความสามารถในทุกกรณี

4.  จัดการดูแลมิให้สินทรัพย์ใดๆ ขององค์กรเสื่อมค่าหรือสูญหายโดยมิชอบ

5.  จัดให้มีการรายงานสถานภาพขององค์กรโดยสม่ำเสมอ
    และครบถ้วนตามความเป็นจริงและแจ้งให้ผู้ถือหุ้นทุกรายทราบอย่างเท่าเทียมกันถึงแนวโน้มในอนาคตขององค์กร
    ทั้งในด้านบวกและด้านลบ
    ซึ่งตั้งอยู่บนพื้นฐานของความเป็นไปได้และมีข้อมูลสนับสนุนอย่างเพียงพอ

6.  ไม่แสวงหาผลประโยชน์ให้ตนเองและผู้เกี่ยวข้องโดยใช้ข้อมูลใดๆ ขององค์กร
    ซึ่งยังไม่ได้เปิดเผยต่อสาธารณะ

7.  ไม่เปิดเผยข้อมูลลับขององค์กรต่อบุคคลภายนอก โดยเฉพาะคู่แข่งขัน

8.  ไม่ดำเนินการใดๆ ในลักษณะที่อาจก่อให้เกิดความขัดแย้งทางผลประโยชน์ต่อองค์กร

พนักงาน : บริษัทได้ให้ความสำคัญและปฏิบัติกับพนักงานอย่างเท่าเทียมกันดังนี้

1.  จัดระบบการให้ผลตอบแทนที่เป็นธรรมแก่พนักงานสามารถเทียบเคียงได้กับบริษัททั่วไป

2.  ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่เสมอ

3.  จัดให้มีระบบการบริหารบุคลากรในเรื่องการแต่งตั้ง โยกย้าย
    รวมถึงการให้รางวัลและการลงโทษพนักงานที่ชัดเจน มีการปฏิบัติโดยความสุจริตใจ
    ตั้งอยู่บนพื้นฐานของความรู้ ความสามารถ และความเหมาะสมของพนักงาน

4.  ให้ความสำคัญต่อการพัฒนาความรู้ ความสามารถของพนักงาน
    โดยให้โอกาสพนักงานอย่างทั่วถึงและสม่ำเสมอ

5.  รับฟังข้อคิดเห็นและข้อเสนอแนะซึ่งตั้งอยู่บนพื้นฐานความรู้ทางวิชาชีพของพนักงาน

คู่ค้า : บริษัทปฏิบัติตามเงื่อนไขทางการค้าตามสัญญาของคู่ค้าทุกรายหลีกเลี่ยงวิธีการที่อาจเป็น

การไม่สุจริต

ลูกค้า : บริษัทเอาใจใส่และรับผิดชอบต่อลูกค้าโดย

1.  ให้บริการที่มีคุณภาพที่ยอมรับได้ของตลาด

2.  เปิดเผยข่าวสารข้อมูลเกี่ยวกับสินค้าและบริการอย่างครบถ้วน ถูกต้อง
    และไม่บิดเบือนข้อเท็จจริง โดยคำนึงถึงประโยชน์สำหรับลูกค้า

3.  ให้การรับประกันสินค้าและบริการภายใต้เงื่อนไขในเวลาอันเหมาะสม

4.  ไม่ส่งมอบสินค้าและบริการให้แก่ลูกค้าทั้งๆ ที่รู้ว่าสินค้าและบริการนั้นๆ มีข้อบกพร่องเสียหาย
    หรืออาจเกิดอันตรายต่อลูกค้าได้
    และไม่ปล่อยให้สินค้าหรือบริการที่มีคุณภาพต่ำกว่าระดับที่กำหนดตกถึงมือลูกค้า

5.  ไม่ทำให้ลูกค้าเกิดความเข้าใจผิดเกี่ยวกับคุณภาพ ราคา ปริมาณ หรือเงื่อนไขใดๆ
    ของสินค้าหรือบริการนั้นๆ

6.  จัดระบบเพื่อให้ลูกค้าสามารถร้องเรียนเกี่ยวกับสินค้าและบริการ
    และดำเนินการอย่างดีที่สุดเพื่อให้ลูกค้าได้รับการตอบสนองผลอย่างรวดเร็ว

7.  รักษาความลับของลูกค้าอย่างเคร่งครัด
    รวมถึงไม่นำมาใช้เพื่อประโยชน์ของตนเองและผู้ที่เกี่ยวข้องโดยมิชอบ

8.  หาทางลดต้นทุนการผลิตโดยรักษามาตรฐานคุณภาพสินค้าและบริการ
    เพื่อสามารถเพิ่มประโยชน์ให้กับลูกค้าอย่างต่อเนื่อง

9.  รักษาสัญญาและปฏิบัติตามเงื่อนไขที่มีต่อลูกค้าอย่างเคร่งครัด
    ในกรณีที่ไม่สามารถปฏิบัติตามเงื่อนไขข้อใดได้ ต้องรีบแจ้งให้ลูกค้าทราบล่วงหน้า
    เพื่อร่วมกันพิจารณาหาแนวทางแก้ไข

10. ไม่ค้ากำไรเกินควรเมื่อเปรียบเทียบกับคุณภาพของสินค้าหรือบริการ
    และไม่กำหนดเงื่อนไขการค้าที่ไม่เป็นธรรมกับลูกค้า

คู่แข่งทางการค้า : บริษัทปฏิบัติตามกรอบและกติกาการแข่งขันที่ดีโดย

1.  ประพฤติปฏิบัติภายใต้กรอบกติกาการแข่งขันที่ดี

2.  ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต หรือไม่เหมาะสม

3.  ไม่พยายามทำลายชื่อเสียงของคู่แข่งทางการค้าด้วยการกล่าวหาในทางร้าย

สังคมส่วนรวม : มีความรับผิดชอบต่อสภาพแวดล้อมและสังคมโดย

1.  ไม่กระทำการใดๆ ที่จะมีผลเสียหายต่อทรัพยากรธรรมชาติและสภาพแวดล้อม

2.  ให้การสนับสนุนกิจกรรมที่มีส่วนสร้างสรรค์สังคมอย่างสม่ำเสมอ

3.  สร้างจิตสำนึกในการรับผิดชอบต่อสังคมในหมู่พนักงานทุกระดับอย่างต่อเนื่องและจริงจัง

4.  ควบคุมให้มีการปฏิบัติอย่างเคร่งครัดตามเจตนารมย์ของกฎหมาย

5.  ไม่ช่วยเหลือหรือสนับสนุนให้เกิดการหลีกเลี่ยงการปฏิบัติตามกฎหมายหรือกฏระเบียบต่างๆ

6.  ให้ความร่วมมือกับหน่วยงานกำกับดูแลและรายงานข้อมูลที่เกี่ยวกับการฝ่าฝืนหรือการไม่ปฏิบัติตามกฎหมายหรือกฏระเบียบต่างๆ
    ต่อหน่วยงานนั้น

ทั้งหมดที่กล่าวข้างต้น บริษัทได้ปฏิบัติตามข้อกำหนดของกฎหมายและกฎระเบียบต่างๆ
เกี่ยวข้องเพื่อให้สิทธิต่างๆ ของผู้มีส่วนได้เสียได้รับการดูแลอย่างดี

ภาวะผู้นำและวิสัยทัศน์ (หลักการข้อที่ 5)

คณะกรรมการมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทและกำกับดูแล
ให้การบริหารจัดการเป็นไปตามเป้าหมายและแนวทางที่จะก่อให้เกิดประโยชน์สูงสุดแก่ผู้ถือหุ้น
โดยอยู่ในกรอบของการมีจริยธรรมที่ดีและคำนึงถึงผลประโยชน์ของผู้มีส่วนได้ส่วนเสียทุกฝ่าย
คณะกรรมการมีหน้าที่ปฏิบัติให้เป็นไปตามกฎหมาย วัตถุประสงค์ ข้อบังคับของบริษัทฯ
และมติที่ประชุมผู้ถือหุ้นด้วยความซื่อสัตย์สุจริต
ระมัดระวังรักษาผลประโยชน์ของผู้ถือหุ้นทั้งในปัจจุบันและระยะยาวรวมทั้งการปฏิบัติให้เป็นไปตามหลักเกณฑ์และข้อบังคับของตลาดหลักทรัพย์แห่งประเทศไทย
สำนักงานคณะกรรรมการกำกับหลักทรัพย์และตลาดหลักทรัพย์ รวมทั้งกฎหมายต่างๆ
ที่เกี่ยวข้องกับการดำเนินธุรกิจของบริษัท

ในการปฏิบัติหน้าที่บริษัทมีการกำหนดบทบาทหน้าที่และความรับผิดชอบที่ชัดเจนระหว่างคณะกรรมการและฝ่ายบริหาร
โดยคณะกรรมการได้แต่งตั้งคณะกรรมการบริหารโดยมีกรรมการผู้จัดการ
เป็นประธานและกำหนดให้คณะกรรมการบริหารเป็นผู้รับผิดชอบการบริหารงานประจำของบริษัท
รวมทั้ง ติดตามการดำเนินงานของบริษัทอย่างใกล้ชิด
วัดผลการดำเนินงานและรายงานถึงกิจการที่ฝ่ายจัดการได้กระทำไปแล้วต่อคณะกรรมการเป็นระยะและทันต่อสถานการณ์

ความขัดแย้งทางผลประโยชน์ (หลักการข้อที่ 6)

เพื่อป้องกันความขัดแย้งทางผลประโยชน์ คณะกรรมการได้ดูแลอย่างรอบคอบเมื่อเกิดรายการ
ที่อาจมีความขัดแย้งทางผลประโยชน์ รวมทั้งมีการปฏิบัติตามหลักเกณฑ์ของตลาดหลักทรัพย์
โดยราคาและเงื่อนไขเสมือนทำรายการกับบุคคลภายนอกและได้เปิดเผย
รายละเอียดไว้ในรายงานประจำปีและแบบ 56-1
และในหมายเหตุประกอบงบการเงินของบริษัทแล้ว

สำหรับการดูแลเรื่องการใช้ข้อมูลภายใน
บริษัทกำหนดให้คณะกรรมการและผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ในส่วนของคณะกรรมการมีการรายงาน
การเปลี่ยนแปลงการถือหลักทรัพย์ของกรรมการของคู่สมรสและบุตรให้ที่ประชุมทราบทุกเดือน
เพื่อเป็นการป้องกันกันใช้ข้อมูลภายในไปในทางที่จะเป็นประโยชน์ส่วนตัว

นอกจากนี้บริษัทห้ามมิให้ผู้บริหารหรือหน่วยงานที่ได้รับทราบข้อมูลภายใน
ซึ่งอาจมีผลต่อราคา-หลักทรัพย์นำไปเปิดเผยให้แก่บุคคลภายนอกหรือบุคคลที่ไม่มีหน้าที่เกี่ยวข้องทราบ
ทั้งนี้เพื่อให้ผู้ลงทุนทั่วไป
รับทราบข่าวสารของบริษัทได้อย่างเท่าเทียมกันและโปร่งใสเพื่อมิให้เกิดการได้เปรียบเสียเปรียบระหว่างผู้ลงทุน

จริยธรรมทางธุรกิจ (หลักการข้อที่ 7)

บริษัทมีการแจ้งข้อพึงปฏิบัติเกี่ยวกับจรรยาบรรณของกรรมการ ฝ่ายจัดการและพนักงาน
เพื่อให้ผู้ที่เกี่ยวข้องยึดถือเป็นแนวทางในการปฏิบัติตามภารกิจของบริษัทด้วยความซื่อสัตย์และเที่ยงธรรม
โดยมีจรรยาบรรณครอบคลุมในเรื่องการดูแลผู้มีส่วนได้เสียทุกกลุ่มต่อสาธารณชนและต่อสังคม
ในส่วนของพนักงานบริษัทมีการจัดอบรมชี้แจงพนักงานให้รับทราบอย่างต่อเนื่อง
ผู้บังคับบัญชาทุกระดับชั้นมีหน้าที่ติดตามการปฏิบัติตามแนวทางดังกล่าวเป็นประจำรวมทั้งกำหนดบทลงโทษทางวินัยไว้ด้วย

นอกจากนี้บริษัทได้กำหนดแนวทางการดำเนินธุรกิจที่โปร่งใสสุจริตและเป็นธรรมโดยยึดมั่นในจรรยาบรรณของการดำเนินธุรกิจด้วยความซื่อสัตย์
มุ่งมั่นตอบสนองต่อความต้องการของลูกค้า เพื่อให้เกิดผลการดำเนินงานที่ดีและต่อเนื่อง
มุ่งสร้างความเจริญให้สังคม อนุรักษ์สิ่งแวดล้อม และให้ความยุติธรรมต่อทุกฝ่าย

การถ่วงดุลของกรรมการที่ไม่เป็นผู้บริหาร (หลักการข้อที่ 8 และข้อ 12)

คณะกรรมการบริษัทมีจำนวน 11 ท่าน ประกอบด้วย

- กรรมการที่เป็นผู้บริหาร จำนวน 4 ท่าน ได้แก่

1. นายประภาส ชุติมาวรพันธ์ ประธานกรรมการบริหาร

2. นายพงศ์ ชินธรรมมิตร รองประธานกรรมการบริหาร

3. นายชนะชัย ชุติมาวรพันธ์ กรรมการบริหาร

4. นายณรงค์ เจนลาภวัฒนกุล กรรมการบริหาร

สำหรับปี 2549 มีการเปลี่ยนแปลงกรรมการบริหาร โดยมีนายณรงค์ เจนลาภวัฒนกุล
เป็นกรรมการบริหาร แทนนายชัยรัตน์ ชินธรรมมิตร ซึ่งถึงแก่กรรมเมื่อเดือนพฤศจิกายน 2549

กรรมการบริหารจะเข้าประชุมร่วมกับเจ้าหน้าที่บริหารเพื่อพิจารณาและติดตามการดำเนินงานของ
แต่ละฝ่ายโดยแจ้งผลการดำเนินงาน ปัญหาข้อเสนอแนะต่างๆ มาพิจารณาดังนี้.-

1. พิจารณาวางแผนปรับปรุงกลยุทธ์และวิธีการดำเนินงานของบริษัทให้เหมาะสมกับสถานการณ์

2. พิจารณากำหนดขอบเขตและนโยบายหลักในการบริหารความเสี่ยงเพื่อขอความเห็นจากคณะ-

กรรมการบริษัท

8.  3. จัดทำแผนงานและงบประมาณเสนอต่อคณะกรรมการ

    4. กำหนดแผนการดำเนินงานที่เกี่ยวกับงานจัดซื้อจัดจ้างงานซ่อมบำรุงและงานบุคคล

    5. พิจารณาหลักเกณฑ์การจ่ายค่าตอบแทน การปรับอัตราเงินเดือน การเปลี่ยนแปลงเงินเดือน

    เพื่อนำเสนอขอความเห็นจากคณะกรรมการบริษัท

- กรรมการที่ไม่ได้เป็นผู้บริหาร จำนวน 4 ท่าน ได้แก่

  1. คุณหญิงณัฐิกา วัธนเวคิน

  2. นายพรศิลป์ แต้มศิริชัย

  3. นายวินย์ ชินธรรมมิตร

  4. นางอารยา อรุณานนท์ชัย (กรรมการอิสระ)

- กรรมการตรวจสอบ (กรรมการอิสระ) ได้แก่

1. ร้อยเอกสุวิทย์ ทัดพิทักษ์กุล ประธานกรรมการตรวจสอบ

2. นายนิสากร พากเพียร กรรมการตรวจสอบ

3. นายสรวง เรืองศุข กรรมการตรวจสอบ

โดยมีนางอรุณี ตรีเทพประติมา เลขานุการคณะกรรมการทำหน้าที่เลขานุการคณะกรรมการตรวจสอบ

นิยามกรรมการอิสระ

กรรมการอิสระ
จะต้องมีความเป็นอิสระในการตัดสินใจเกี่ยวกับธุรกิจของบริษัทและต้องมีคุณสมบัติเพิ่มเติมดังนี้.-

1.  ถือหุ้นไม่เกินร้อยละ 0.5 ของทุนชำระแล้วของบริษัทและบริษัทย่อย ทั้งนี้ให้นับรวมถึงหุ้นที่ถืออยู่
    โดยผู้ที่เกี่ยวข้องด้วย

2.  ไม่มีส่วนร่วมในการบริหารงานของบริษัทและบริษัทย่อย รวมทั้งไม่เป็นลูกจ้างหรือพนักงาน
    ที่ได้รับเงินเดือนประจำจากบริษัทและบริษัทย่อย

3.  ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ในด้านการเงินและการบริหารงานในบริษัทและบริษัทย่อย

4.  ไม่เป็นผู้เกี่ยวข้องหรือญาติสนิทของผู้บริหารระดับสูงหรือผู้ถือหุ้นรายใหญ่ของบริษัทและบริษัทย่อย

5.  ต้องเป็นผู้ที่ได้ผ่านกระบวนการสรรหาของคณะกรรมการบริษัท

ขอบเขตความรับผิดชอบของคณะกรรมการตรวจสอบ

1.  สอบทานงบการเงินรายไตรมาส
    สอบทานและเห็นชอบในการเสนอรายงานทางการเงินประจำปีต่อคณะกรรมการบริษัทฯ

2.  รับทราบและเสนอความคิดเห็นต่อผลการตรวจสอบของผู้สอบบัญชีภายนอก

3.  พิจารณาผลการตรวจสอบและข้อเสนอแนะของผู้ตรวจสอบภายในอันเกี่ยวเนื่องกับระบบการควบคุมภายในองค์กรและเสนอฝ่ายจัดการเพื่อพิจารณาปรับปรุงและแก้ไขตามควรแก่กรณี
    รวมทั้งติดตามผลความคืบหน้าของการปรับปรุงและแก้ไขอย่างต่อเนื่อง

4.  ดูแลให้มีการประเมินระบบการควบคุมภายในอย่างต่อเนื่อง

5.  ดูแลการบริหารความเสี่ยงที่สำคัญของบริษัท

6.  ดูแลให้มีการปฏิบัติตามกฎหมายและข้อกำหนดของหน่วยงานที่กำกับและดูแลบริษัท

-   คณะกรรมการกำหนดค่าตอบแทน

ที่ผ่านมาบริษัทยังไม่มีคณะกรรมการกำหนดค่าตอบแทน
เนื่องจากบริษัทมีโครงสร้างขององค์กรที่ไม่ซับซ้อนซึ่งปัจจุบันคณะกรรมการบริหารเป็นผู้ร่วมกันพิจารณาโดยมีกระบวนการพิจารณาค่าตอบแทนเบื้องต้นที่เหมาะสมโดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกันก่อนพิจารณานำเสนอต่อที่ประชุมผู้ถือหุ้น
รวมทั้งใช้ผลประกอบการของบริษัทประกอบการพิจารณากำหนดและนำเสนอต่อคณะกรรมการบริษัท
สำหรับในปี 2550 คณะกรรมการกำลังพิจารณาสรรหาบุคคลที่มีความรู้ความสามารถและประสพการณ์
เพื่อจัดตั้งคณะกรรมการกำหนดค่าตอบแทนต่อไป

- คณะกรรมการสรรหา

ที่ผ่านมาคณะกรรมการบริษัทจะพิจารณาแต่งตั้งกรรมการขึ้นมาชุดหนึ่ง
เป็นคณะทำงานเป็นผู้พิจารณาคัดเลือกและกลั่นกรองบุคคลที่มีคุณสมบัติตามข้อกำหนดมีคุณสมบัติเป็นไปตามข้อบังคับของตลาดหลักทรัพย์แห่งประเทศไทยและไม่เป็นบุคคลต้องห้ามหรืออยู่ในบัญชีรายชื่อที่สำนักงานคณะกรรมการกำกับหลักทรัพย์และตลาดหลักทรัพย์ห้ามให้ดำรงสถานะกรรมการในบริษัทจดทะเบียนและนำชื่อเสนอต่อที่ประชุมคณะกรรมการเพื่อพิจารณาและนำเสนอที่ประชุมผู้ถือหุ้น
โดยคณะทำงานมีวาระ
ในการทำงานตั้งแต่ได้รับแต่งตั้งจากคณะกรรมการและหมดวาระไปเมื่อภาระกิจที่ได้รับมอบหมายนั้นเสร็จสิ้นเป็นกรณีๆ
ไป สำหรับในปี 2550
คณะกรรมการกำลังพิจารณาสรรหาบุคคลที่มีความรู้ความสามารถและประสพการณ์
เพื่อจัดตั้งคณะกรรมการสรรหาต่อไป

การรวมหรือแยกตำแหน่ง (หลักการข้อที่ 9)

-   ประธานกรรมการเป็นกรรมการอิสระตามความหมายของตลาดหลักทรัพย์ฯ
    และไม่มีความสัมพันธ์ใดๆ กับฝ่ายบริหาร
    นอกจากนี้ประธานกรรมการของบริษัทยังดำรงตำแหน่งประธาน-กรรมการตรวจสอบของบริษัทอีกตำแหน่งหนึ่งด้วย

-   ประธานกรรมการไม่เป็นบุคคลเดียวกันกับกรรมการผู้จัดการ
    ทั้งนี้เพื่อเป็นการแยกหน้าที่ในการกำหนดนโยบายการกำกับดูแลและการบริหารงานประจำออกจากกันโดยเด็ดขาด

ค่าตอบแทนกรรมการและผู้บริหาร (หลักการข้อที่ 10)

บริษัทฯ ได้กำหนดค่าตอบแทนกรรมการไว้อย่างชัดเจนและมีความเหมาะสมโดยพิจารณาจากลักษณะธุรกิจในกลุ่มเดียวกันและคำนึงถึงผลประกอบการของบริษัทด้วย กรรมการที่ได้รับการมอบหมายให้เป็นกรรมการตรวจสอบได้รับค่าตอบแทนเพิ่มเหมาะสมกับปริมาณงานที่เพิ่มขึ้น กรรมการบริหารและพนักงานระดับบริหารได้รับค่าตอบแทนที่เชื่อมโยงกับผลการปฏิบัติงานของแต่ละคน

ในปี 2549 บริษัทฯ ได้จ่ายค่าตอบแทนต่างๆ
ให้แก่คณะกรรมการและผู้บริหารตามรายละเอียดดังต่อไปนี้

ค่าตอบแทนกรรมการที่เป็นตัวเงิน

+--------------+--------------+---------+---------+--------+--------+
| ชื่อกรรมการ    | ตำแหน่ง       | ค       | ค่าเ     | โบนัส   | รวม    |
|              |              | ่าตอบแทน | บี้ยประชุม |        |        |
+--------------+--------------+---------+---------+--------+--------+
| ร.อ.สุวิทย์     | ประธ         | 598     | 6       | 160,   | 764,   |
| ทัดพิทักษ์กุล     | านกรรมการและ | ,200.00 | ,000.00 | 000.00 | 200.00 |
|              |              |         |         |        |        |
|              | ประธานกร     |         |         |        |        |
|              | รมการตรวจสอบ |         |         |        |        |
+--------------+--------------+---------+---------+--------+--------+
| คุณหญิงณัฐิกา    | รองป         | 352     | 2       | 100,   | 454,   |
| วัธนเวคิน      | ระธานกรรมการ | ,500.00 | ,000.00 | 000.00 | 500.00 |
+--------------+--------------+---------+---------+--------+--------+
| นายประภาส    | ประธาน       | 357     | 6       | 100,   | 643,   |
| ชุติมาวรพันธ์    | กรรมการบริหาร | ,600.00 | ,000.00 | 000.00 | 600.00 |
|              |              |         |         |        |        |
|              | ก            |         |         |        |        |
|              | รรมการผู้จัดการ |         |         |        |        |
+--------------+--------------+---------+---------+--------+--------+
| นายพงศ์       | กรร          | 352     | 6       | 100,   | 458,   |
| ชินธรรมมิตร    | มการบริหารและ | ,200.00 | ,000.00 | 000.00 | 200.00 |
|              |              |         |         |        |        |
|              | กรรม         |         |         |        |        |
|              | การรองผู้จัดการ |         |         |        |        |
+--------------+--------------+---------+---------+--------+--------+
| นายชัยรัตน์     | กรรมการบริหาร | 315     | 6       | 100,   | 421,   |
| ชินธรรมมิตร*   |              | ,500.00 | ,000.00 | 000.00 | 500.00 |
+--------------+--------------+---------+---------+--------+--------+
| นายชนะชัย     | กรรมการบริหาร | 339     | 6       | 100,   | 445,   |
| ชุติมาวรพันธ์    |              | ,600.00 | ,000.00 | 000.00 | 600.00 |
+--------------+--------------+---------+---------+--------+--------+
| นายจำรูญ      | กรรมการ      | 39      | -       | -      | 39,    |
| ชินธรรมมิตร์*   |              | ,600.00 |         |        | 600.00 |
+--------------+--------------+---------+---------+--------+--------+
| นางอารยา     | กรรมการแล    | 316     | 2       | 100,   | 418,   |
| อรุณานนท์ชัย    | ะกรรมการอิสระ | ,700.00 | ,000.00 | 000.00 | 700.00 |
+--------------+--------------+---------+---------+--------+--------+
| นายฝา        | กรรมการ      | 311     | 6       | 100,   | 417,   |
| เจนลาภวัฒนกุล* |              | ,300.00 | ,000.00 | 000.00 | 300.00 |
+--------------+--------------+---------+---------+--------+--------+
| นายสรวง      | กรรมการแล    | 287     | 6       | 100,   | 393,   |
| เรืองศุข       | ะกรรมการอิสระ | ,400.00 | ,000.00 | 000.00 | 400.00 |
+--------------+--------------+---------+---------+--------+--------+
| นายนิสากร     | กรรมการอิสระ  | 284     | 6       | 100,   | 390,   |
| พากเพียร      |              | ,100.00 | ,000.00 | 000.00 | 100.00 |
+--------------+--------------+---------+---------+--------+--------+
| นายพรศิลป์     | กรรมการ      | 225     | -       | 75,    | 300,   |
| แต้มศิริชัย¹     |              | ,000.00 |         | 000.00 | 000.00 |
+--------------+--------------+---------+---------+--------+--------+
| นายวินย์       | กรรมการ      | 25      | -       | -      | 25,    |
| ชินธรรมมิตร²   |              | ,000.00 |         |        | 000.00 |
+--------------+--------------+---------+---------+--------+--------+
| นายณรงค์      | กรรมการ      | 25      | -       | -      | 25,    |
| เจนลาภวัฒนกุล³ |              | ,000.00 |         |        | 000.00 |
+--------------+--------------+---------+---------+--------+--------+
| รวมกรรมการ   |              | 3,829   | 52      | 1,135, | 5,016, |
| 11 ท่าน       |              | ,700.00 | ,000.00 | 000.00 | 700.00 |
+--------------+--------------+---------+---------+--------+--------+

หมายเหตุ 1. นายพรศิลป์ แต้มศิริชัย เป็นกรรมการแทนนายจำรูญ ชินธรรมมิตร์
กรรมการที่ขอลาออกเมื่อเดือนเมษายน 2549

2. นายวินย์ ชินธรรมมิตร เป็นกรรมการแทนนายชัยรัตน์ ชินธรรมมิตร
ที่ถึงแก่กรรมเมื่อเดือนพฤศจิกายน 2549

3. นายณรงค์ เจนลาภวัฒนกุล เป็นกรรมการแทนนายฝา เจนลาภวัฒนกุล
ที่ขอลาออกเมื่อเดือนพฤศจิกายน 2549

ค่าตอบแทนอื่นๆ ที่ไม่ใช่เงิน

1.  ประธานกรรมการ : มีพนักงานขับรถ

1.  ประธานกรรมการบริหาร : มีรถประจำตำแหน่งและพนักงานขับรถ

2.  รองประธานกรรมการบริหาร : มีรถประจำตำแหน่งและพนักงานขับรถ

ค่าตอบแทนกรรมการบริหารและผู้บริหาร

+-----------------+-------------+-------------------+-----------------+
| ประเภท          | จำนวนราย    | บมจ.              | บริษัทย่อย         |
|                 |             | ไทยชูการ์เทอร์มิเนิ้ล   |                 |
+-----------------+-------------+-------------------+-----------------+
|                 |             | จำนวนเงินรวม (บาท) | จำนวนเงินรวม     |
|                 |             |                   | (บาท)           |
+-----------------+-------------+-------------------+-----------------+
| เงินเดือน         | 6           | 4,518,720.00      | 700,000.00      |
+-----------------+-------------+-------------------+-----------------+
| โบนัส            | 6           | 1,522,240.00      | 240,000.00      |
+-----------------+-------------+-------------------+-----------------+
| ค่าครองชีพ +      | 6           | 97,200.00         | 940,000.00      |
| เบี้ยประชุม        |             |                   |                 |
+-----------------+-------------+-------------------+-----------------+
| รวม             | 6           | 6,138,160.00      | 1,880,000.00    |
+-----------------+-------------+-------------------+-----------------+

หมายเหตุ กรรมการบริหารประกอบด้วยกรรมการบริษัท 4 ท่าน
มีกรรมการผู้จัดการเป็นประธาน-กรรมการบริหาร ผู้บริหารนับจากกรรมการผู้จัดการลงมา 4 ท่าน
มีกรรมการรองผู้จัดการ ผู้จัดการทั่วไป และหัวหน้าแผนกบัญชี

การประชุมคณะกรรมการ (หลักการข้อที่ 11)

คณะกรรมการมีกำหนดประชุมโดยปกติเป็นประจำทุกวันพฤหัสบดีสัปดาห์สุดท้ายของเดือน
และอาจมีการประชุมพิเศษตามความจำเป็นโดยมีการกำหนดวาระชัดเจน เช่น เรื่องเพื่อทราบ
เรื่องสืบเนื่องจากการ-ประชุมครั้งที่ผ่านมา เรื่องเพื่อพิจารณา
และมีการรายงานผลการดำเนินงานของฝ่ายบริหารเป็นประจำทุกเดือน
เลขานุการคณะกรรมการได้จัดหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม ปกติการประชุม
แต่ละครั้งจะใช้เวลาประมาณ 3 ชั่วโมง
บริษัทมีการจดบันทึกการประชุมเป็นลายลักษณ์อักษรและจัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

ในปี 2549 คณะกรรมการมีการประชุมวาระปกติจำนวน 12 ครั้ง และการประชุมวาระพิเศษจำนวน
2 ครั้ง โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้.-

+--------------------+-------------------+--------+--------+--------+
| รายชื่อ              | วาระการดำรงตำแหน่ง | กา     |        |        |
|                    |                   | รเข้าร่ว |        |        |
|                    |                   | มประชุม |        |        |
|                    |                   | /      |        |        |
|                    |                   | ก      |        |        |
|                    |                   | ารประช |        |        |
|                    |                   | ุมทั้งหมด |        |        |
|                    |                   | (ครั้ง)  |        |        |
+--------------------+-------------------+--------+--------+--------+
|                    |                   | กา     | กา     | รวม    |
|                    |                   | รประชุม | รประชุม |        |
|                    |                   |        |        |        |
|                    |                   | ว      | วา     |        |
|                    |                   | าระปกติ | ระพิเศษ |        |
+--------------------+-------------------+--------+--------+--------+
| 1. ร้อยเอกสุวิทย์      | 1 พค. 2547 - 30   | 11/12  | 2/2    | 13/14  |
| ทัดพิทักษ์กุล           | เมย. 2550         |        |        |        |
+--------------------+-------------------+--------+--------+--------+
| 2. คุณหญิงณัฐิกา       | 1 พค. 2549 – 30   | 8/12   | 2/2    | 10/14  |
| วัธนเวิคน            | เมย. 2552         |        |        |        |
+--------------------+-------------------+--------+--------+--------+
| 3. นายประภาส       | 1 พค. 2549 – 30   | 12/12  | 2/2    | 14/14  |
| ชุติมาวรพันธ์          | เมย. 2552         |        |        |        |
+--------------------+-------------------+--------+--------+--------+
| 4. นายพงศ์          | 1 พค. 25          | 12/12  | 2/2    | 14/14  |
| ชินธรรมมิตร          | 48 – 30 เมย. 2551 |        |        |        |
+--------------------+-------------------+--------+--------+--------+
| 5. นายฝา           | 1 พค. 2546 – 23   | 5/10   | 0/1    | 5/11   |
| เจนลาภวัฒนกุล*       | พย. 2549          |        |        |        |
+--------------------+-------------------+--------+--------+--------+
| 6. นางอารยา        | 1 พค. 2548 – 30   | 6/12   | 1/2    | 7/14   |
| อรุณานนท์ชัย          | เมย. 2551         |        |        |        |
+--------------------+-------------------+--------+--------+--------+
| 7. นายจำรูญ         | 1 พค. 2547 – 30   | 1/4    | 0/0    | 1/4    |
| ชินธรรมมิตร์*         | เมย. 2549         |        |        |        |
+--------------------+-------------------+--------+--------+--------+
| 8. นายสรวง เรืองศุข  | 1 พค. 2547 – 30   | 12/12  | 1/2    | 13/14  |
|                    | เมย. 2550         |        |        |        |
+--------------------+-------------------+--------+--------+--------+
| 9. นายชัยรัตน์        | 1 พค. 2548 – 16   | 10/11  | 1/1    | 11/12  |
| ชินธรรมมิตร*         | พย. 2549          |        |        |        |
+--------------------+-------------------+--------+--------+--------+
| 10. นายชนะชัย       | 1 พค. 2547 – 30   | 11/12  | 1/2    | 12/14  |
| ชุติมาวรพันธ์          | เมย. 2550         |        |        |        |
+--------------------+-------------------+--------+--------+--------+
| 11. นายนิสากร       | 1 พค. 2548 – 30   | 10/12  | 2/2    | 12/14  |
| พากเพียร            | เมย. 2551         |        |        |        |
+--------------------+-------------------+--------+--------+--------+
| 12. นายพรศิลป์       | 1 พค. 2549 – 30   | 5/8    | 0/1    | 5/9    |
| แต้มศิริชัย¹           | เมย. 2550         |        |        |        |
+--------------------+-------------------+--------+--------+--------+
| 13. นายวินย์         | 16 พย. 2549 – 30  | 3/3    | 1/1    | 4/4    |
| ชินธรรมมิตร²         | เมย. 2551         |        |        |        |
+--------------------+-------------------+--------+--------+--------+
| 14. นายณรงค์        | 28 พย. 2549 – 30  | 2/2    | 1/1    | 3/3    |
| เจนลาภวัฒนกุล³       | เมย. 2552         |        |        |        |
+--------------------+-------------------+--------+--------+--------+

หมายเหตุ 1. นายพรศิลป์ แต้มศิริชัย เข้าเป็นกรรมการแทนนายจำรูญ ชินธรรมมิตร์ เมื่อวันที่ 30 เมษายน 2549

 2. นายวินย์ ชินธรรมมิตร เข้าเป็นกรรมการแทนนายชัยรัตน์ ชินธรรมมิตร เมื่อวันที่ 16 พฤศจิกายน 2549

 3. นายณรงค์ เจนลาภวัฒนกุล เข้าเป็นกรรมการแทนนายฝา เจนลาภวัฒนกุล เมื่อวันที่ 28 พฤศจิกายน 2549

การควบคุมภายใน (หลักการข้อที่ 13)

คณะกรรมการได้ประเมินระบบการควบคุมภายในของบริษัทหลังจากเสร็จสิ้นการประชุม
คณะกรรมการบริษัทครั้งที่ 2/2550 เมื่อวันที่ 28 กุมภาพันธ์ 2550
การประชุมดังกล่าวมีคณะกรรมการตรวจสอบ ซึ่งเป็นกรรมการอิสระร่วมประชุมด้วย
คณะกรรมการตรวจสอบได้แสดงความคิดเห็น
โดยนำข้อเสนอแนะจากรายงานการตรวจสอบภายในและความเห็นของผู้ตรวจสอบบัญชีมาประเมินและที่ประชุมได้สรุปผลการประเมินระบบการควบคุมภายในของบริษัทในด้านต่างๆ
ดังนี้.-

1.  องค์กรและสภาพแวดล้อม (Organizational Control and Environment Measure)

คณะกรรมการมีการดูแลให้มีการกำหนดเป้าหมายในการดำเนินธุรกิจไว้อย่างเหมาะสมและชัดเจน
มีการวิเคราะห์ถึงการให้สิ่งจูงใจหรือผลตอบแทนแก่พนักงานอย่างสมเหตุสมผล
โดยจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
มีการกำหนดเกี่ยวกับจริยธรรม (Code of Conduct)
โดยห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการ
จัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรม การเงิน การจัดซื้อ
และการบริหารทั่วไป ที่รัดกุมและสามารถป้องกันการทุจริต
ตลอดจนกำหนดนโยบายและแผนการปฏิบัติงานโดยคำนึงถึงความเป็นธรรมต่อคู่ค้าเพื่อประโยชน์ของบริษัทในระยะยาว

2.  การบริหารความเสี่ยง (Risk Management Measure)

บริษัทมีการประเมินถึงปัจจัยความเสี่ยงทั้งที่มาจากภายนอกและภายใน
ซึ่งอาจจะมีผลกระทบต่อการดำเนินธุรกิจของบริษัทฯ
มีการติดตามเหตุการณ์อันอาจจะเป็นสาเหตุของปัจจัยความเสี่ยงนั้นเพื่อหามาตรการป้องกันหากมีส่วนเกี่ยวข้องกับการปฏิบัติงาน
บริษัทจะแจ้งให้ผู้เกี่ยวข้องทราบและติดตามหน่วยงานต่างๆ
ให้ปฏิบัติตามแผนการบริหารความเสี่ยงที่กำหนดไว้

3.  การควบคุมการปฏิบัติงานของฝ่ายบริหาร (Management Control Activities)

บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับมีการแบ่งแยกหน้าที่ความรับผิดชอบออกจากกันโดยเด็ดขาดของงาน
3 ด้าน คือ

-   หน้าที่อนุมัติ

-   หน้าที่บันทึกรายการบัญชีและข้อมูลสารสนเทศ

-   หน้าที่ในการดูแลจัดเก็บทรัพย์สิน

บริษัทมีการติดตามดูแลการดำเนินงานของบริษัทอย่างสม่ำเสมอ
มีการติดตามให้การดำเนินงานของบริษัทเป็นไปตามกฎหมายที่เกี่ยวข้องและไม่เคยมีการกระทำที่ฝ่าฝืนกฎหมายมาก่อน

4.  ระบบสารสนเทศและการสื่อสารข้อมูล (Information and Communication Measure)

บริษัทมีการเสนอเรื่องให้คณะกรรมการพิจารณาโดยจัดให้มีข้อมูลที่สำคัญต่างๆ เพื่อใช้ประกอบการ
ตัดสินใจและมีการเปิดเผยข้อมูลสารสนเทศ เช่น มติคณะกรรมการ ข่าวสารการเปลี่ยนแปลงต่างๆ
ที่จำเป็นต้องแจ้งให้แก่ผู้ถือหุ้น โดยผ่านระบบอิเลกทรอนิกส์ของตลาดหลักทรัพย์แห่งประเทศไทย
และในปี 2550 บริษัทฯ จะเริ่มดำเนินการเปิดเผยข้อมูลต่างๆ เพิ่มขึ้น เช่น ข้อมูลงบการเงิน
ข้อมูลประจำปีและอื่นๆ ผ่านเวบไซต์ ของบริษัทที่ WWW. TSTEgroup.com
นอกจากนี้ในด้านเอกสารสิ่งพิมพ์มีการจัดทำหนังสือเชิญประชุมหรือเอกสารประกอบการประชุมที่ระบุข้อมูลที่จำเป็นต่อการพิจารณา
มีรายงานการประชุมกรรมการซึ่งมีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้
มีการประชุมระหว่างคณะกรรมการตรวจสอบกับผู้สอบบัญชีรับอนุญาตและผู้ตรวจสอบภายในเพื่อทบทวนนโยบายบัญชีตามหลักการที่รับรองทั่วไป
สรุปผลการตรวจสอบระบบการควบคุมภายในเป็นประจำทุกไตรมาส
และเสนอต่อที่ประชุมคณะกรรมการเพื่อปรับปรุงนโยบายให้เหมาะสมกับการดำเนินธุรกิจต่อไป
มีการจัดเก็บเอกสารประกอบการบันทึกบัญชีและบัญชีต่างๆ ไว้ครบถ้วนเป็นหมวดหมู่
ในส่วนของพนักงานมีการจัดระบบสารสนเทศ
เพื่อการสื่อสารกับพนักงานทุกระดับภายในองค์กรอย่างมีประสิทธิภาพเพื่อให้การประสานงานและการติดตามดูแลการดำเนินงานของบริษัทและบริษัทย่อยเป็นไปอย่างมีประสิทธิภาพ

5. ระบบการติดตาม (Monitoring)

บริษัทมีการกำหนดเป้าหมายการดำเนินธุรกิจโดยคณะกรรมการได้เปรียบเทียบผลการดำเนินงาน
ของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
หากมีความแตกต่างบริษัทมีการติดตามแก้ไขภายในระยะเวลาที่เหมาะสม
จัดการมีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอโดยจัดทำรายงานผลการตรวจสอบอย่างตรงไปตรงมาเมื่อมีการตรวจพบข้อบกพร่องที่เป็นสาระสำคัญ
จะมีการรายงานต่อคณะกรรมการตรวจสอบและคณะกรรมการบริษัทเพื่อพิจารณาสั่งการแก้ไขภายในระยะเวลาอันควรและจัดให้มีการรายงานความคืบหน้าในการปรับปรุงข้อบกพร่องเหล่านั้น

รายงานความรับผิดชอบของคณะกรรมการในการจัดทำรายงานทางการเงิน (หลักการข้อที่ 14) 

งบการเงินและงบการเงินรวมของบริษัท ไทยชูการ์ เทอร์มิเนิ้ล จำกัด (มหาชน) และบริษัทย่อย
ได้จัดทำขึ้นตามมาตรฐานการบัญชีที่รับรองทั่วไปในประเทศไทยและสอดคล้องตามมาตรฐานการบัญชีที่รับรองทั่วไป
โดยบริษัทเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่สมเหตุสมผลในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงินและได้ผ่านการตรวจสอบและให้ความเห็นอย่างไม่มีเงื่อนไขจากผู้สอบบัญชีรับอนุญาตที่เป็นอิสระ
งบการเงินจึงสะท้อนฐานะการเงินและผลการดำเนินงานในรอบปีที่ผ่านมาที่เป็นจริง
และเป็นประโยชน์ต่อผู้ถือหุ้นและนักลงทุนทั่วไปอย่างโปร่งใส

คณะกรรมการบริษัท ไทยชูการ์ เทอร์มิเนิ้ล จำกัด (มหาชน) เป็นผู้รับผิดชอบต่องบการเงินดังกล่าว
รวมถึงข้อมูลสารสนเทศทางการเงินที่ปรากฏในรายงานประจำปี
และเป็นผู้จัดให้มีและดำรงไว้ซึ่งระบบการควบคุม-ภายในที่เหมาะสมและมีประสิทธิผลเพื่อให้มั่นใจได้อย่างมีเหตุผลว่า
ข้อมูลทางการบัญชีมีความถูกต้องครบถ้วนและเพียงพอที่จะดำรงรักษาไว้ซึ่งทรัพย์สินของบริษัทฯ
และเพื่อให้ทราบจุดอ่อนเพื่อป้องกันไม่ให้เกิดความเสี่ยงจากการดำเนินการที่ผิดปกติอย่างมีสาระสำคัญ
และมีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2549

ทั้งนี้ คณะกรรมการได้แต่งตั้งคณะกรรมการตรวจสอบซึ่งประกอบด้วยกรรมการที่เป็นอิสระ
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
และกระบวนการต่างๆ เพื่อการสนับสนุนข้อมูลและเอกสารทางการเงินต่อผู้สอบบัญชีอย่างเหมาะสม
โดยความเห็นชอบของคณะกรรมการตรวจสอบเกี่ยวกับเรื่องนี้ปรากฏในรายงานคณะกรรมการตรวจสอบซึ่งแสดงไว้ในรายงานการเปิดเผยข้อมูล
ประจำปีและรายงานประจำปี 2549 แล้ว

ในรอบปี 2549 บริษัทฯ และบริษัทย่อยจ่ายค่าตอบแทนการสอบบัญชี (Audit fee) ให้แก่บริษัท
สำนักงาน เอ เอ็ม ซี จำกัด
ซึ่งเป็นสำนักงานสอบบัญชีที่ผู้สอบบัญชีสังกัดบุคคลหรือกิจการที่เกี่ยวข้องกับ
ผู้สอบบัญชีและสำนักงานสอบบัญชีที่ผู้สอบบัญชีสังกัดในรอบปีบัญชีที่ผ่านมามีจำนวนเงินรวม 500,000
บาท และค่าใช้จ่ายในการดำเนินการจัดทำงบการเงินของบริษัทฯและบริษัทย่อยเป็นเงิน 60,000
บาท รวมเป็นเงินทั้งสิ้น 560,000 บาท

ความสัมพันธ์กับผู้ลงทุน (หลักการข้อที่ 15)

คณะกรรมการบริษัทตระหนักดีว่าข้อมูลที่มีความถูกต้อง ครบถ้วนและโปร่งใส
ทั้งที่เกี่ยวกับการเงินและที่ไม่ใช่การเงินล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัท
บริษัทจึงได้จัดให้มีการสื่อสารข้อมูลของบริษัทในส่วนของการดำเนินงานและสถานะทางการเงินภายใต้กรอบของกฎหมายอย่างชัดเจนทันเวลา
ซึ่งฝ่ายบริหารได้ให้ความสำคัญและยึดถือปฏิบัติมาโดยตลอด ในส่วนของงานด้าน ผู้ลงทุนสัมพันธ์นั้น
บริษัทยังไม่ได้จัดตั้งหน่วยงานเกี่ยวกับนักลงทุนสัมพันธ์ขึ้นเฉพาะเนื่องจากกิจกรรม
ในเรื่องดังกล่าวยังมีไม่มากนัก

อย่างไรก็ตาม ผู้ลงทุนสามารถติดต่อขอทราบข้อมูลต่างๆ ของบริษัทได้ทางโทรศัพท์เลขหมาย
0-2394-2345 หรือที่ E-mail Address : T_S_T_E@Yahoo.com หรือ
ThaiSugrTerminal@netscape.net ผ่านเลขานุการคณะกรรมการบริษัท

นอกจากนั้นในปี 2550 บริษัทฯ จะเริ่มเปิด Website
เพื่อให้ผู้ถือหุ้นและผู้ลงทุนสามารถดูรายละเอียดต่างๆ ได้จาก Website WWW. TSTEGROUP.COM